जोमैटो फूड डिलीवरी के सीईओ मोहित गुप्ता ने कहा कि कंपनी ने 41 शहरों में सैकड़ों रेस्तरां अपने प्लेटफार्म से हटाए हैं। कंपनी इन शहरों में ऑनलाइन ऑर्डरिंग व फूड डिलीवरी सर्विस देती है। लाइसेंस लेकर जमा करवाने पर इन विक्रेताओं को दोबारा प्लेटफार्म से जोड़ा जाएगा। इससे पहले एफएसएसएआई ने इन कंपनियों को लाइसेंस, फूड बिजनेस ऑपरेटरों (एफबीओ) के साथ समझौते और उनके वैध लाइसेंस सुनिश्चित करने के लिए आंतरिक व्यवस्था की जानकारी देने को कहा था। फूड रेगुलेटर ने इस साल फरवरी में ई-कॉमर्स एफबीओ के लिए गाइडलाइन लागू की थी।